У Івянцы на пачатак XX стагоддзя існавалі два праваслаўных храма. Свята-Еўфрасіннеўская царква зявілася на тэрыторыі Івянца ў 1915 годзе. Была яшчэ і Свята-Траецкая царква, пры якой існаваў жаночы манастыр. Але надышоў час, калі веруючых людзей адпраўлялі ў Сібір ці яшчэ горш - расстрэльвалі, а цэрквы палілі, рабавалі і разбуралі. Так, Івянецкую Свята–Траецкую царкву спустошылі ў канцы 20–х гадоў XX стагоддзя. Настаяцеля царквы засудзілі, ён падпаў пад сталінскія рэпрэсіі. Усяго за адну ноч атэісты разбурылі царкву ў 1952 годзе.